Lav et referat af nedenstående tekst:

Tekst:
Termometeret nåede kun op på ni grader i dag, selvom der var høj solskin det meste af dagen. Men det betød ikke så meget, at temperaturen ikke var to-cifret. Nordjyderne så ud til at nyde vejret i fulde drag. I Aabybro var seniorerne ude at spille golf. De gik 18 huller i flot solskin. - Når vi har været igennem lidt vinter, så er det helt perfekt at gå herude i dag, siger Ole Nøhr, golfspiller og næstformand i klubben. Ved havnefronten i Aalborg var der også livlig aktivitet. Her blev der spillet basketball og fodbold, mens andre gik ture eller bare sad og nød solen fra en bænk. - Vi er ude at nyde det gode vejr. Det gælder jo om at komme ud, når man kan, siger Jimmy Brandstrup, som havde taget sin veninde Pia Brask med ud at gå en tur. De to venner havde bemærket, at der er kommet knopper på træerne. Så det er ikke kun solen, der antyder, at foråret måske ikke ligefrem er kommet - men i hvert fald er på vej.

Referat:
Solen har skinnet det meste af dagen, og det betyder forårsfornemmelser i det nordjyske.